
**ประกาศองค์การบริหารส่วนตำบลชำผักแพว**



เรื่อง สอบราคาซื้อถังบรรจุขยะ

# (เอกสารสอบราคาซื้อเลขที่ ๒/๒๕๕๖)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลชำผักแพวมีความประสงค์จะสอบราคาซื้อ **ถังบรรจุขยะคุณลักษณะเป็นถังพลาสติก(Polyethylene) รูปทรงกระบอกสีน้ำเงิน ความหนาไม่น้อยกว่า ๒ ม.ม. ขนาดความจุไม่น้อยกว่า ๒๐๐ ลิตร ความกว้างไม่น้อยกว่า ๕๕ ซม. ความสูงไม่น้อยกว่า ๘๕ ซ.ม. เจาะหูจับ ๔ หู ข้างละ ๒ หู (หูจับทำด้วยเชือกไนลอนขนาดไม่น้อยกว่า ๑๒ ม.ม.ร้อยด้วยสายยางใส ระดับหูจับวัดจากก้นถังที่ระดับ ๔๐ ซ.ม.และระดับ ๗๐ ซ.ม.) พิมพ์ข้อความและสัญลักษณ์ด้วยสีขาวโดยวิธีพ่นสีตามที่ อบต.ชำผักแพวกำหนด เจาะรูขนาด ๑๒ ม.ม.ที่ก้นถัง จำนวน ๕ รู (ตามรายละเอียดคุณลักษณะเฉพาะที่ อบต.ชำผักแพวกำหนดซึ่งแนบท้ายประกาศนี้) จำนวนถังบรรจุขยะที่สอบราคาซื้อทั้งสิ้น ๕๐๐ ถัง**

ราคากลางของถังบรรจุขยะ เป็นเงินทั้งสิ้น ๓๒๕,๐๐๐.-บาท (สามแสนสองหมื่นห้าพันบาทถ้วน)

## ผู้มีสิทธิเสนอราคาต้องมีคุณสมบัติ ดังต่อไปนี้

๑. เป็นผู้มีอาชีพขายพัสดุที่สอบราคาซื้อดังกล่าว

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบล ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาซื้อครั้งนี้

**กำหนดยื่นซองสอบราคา** ตั้งแต่วันที่ ๑ สิงหาคม ๒๕๕๖ ถึงวันที่ ๑๕ สิงหาคม ๒๕๕๖ ระหว่างเวลา ๐๘.๓๐ น. ถึง ๑๖.๓๐ น. ที่งานพัสดุ องค์การบริหารส่วนตำบลชำผักแพว อำเภอแก่งคอย จังหวัดสระบุรี และกำหนดเปิดซองสอบราคาในวันที่ ๑๖ สิงหาคม ๒๕๕๖ ตั้งแต่เวลา ๑๐.๐๐ น. ณ ศูนย์ข้อมูลข่าวสารการจัดซื้อจัดจ้างระดับอำเภอ (ห้องท้องถิ่นอำเภอแก่งคอย)

ผู้สนใจติดต่อขอซื้อเอกสารสอบราคาซื้อได้ในราคาชุดละ ๖๐๐.-บาท ได้ที่ ส่วนการคลัง องค์การบริหารส่วนตำบลชำผักแพว อำเภอแก่งคอย จังหวัดสระบุรี ระหว่างวันที่ ๑ สิงหาคม ๒๕๕๖ ถึงวันที่ ๑๕ สิงหาคม ๒๕๕๖ หรือสอบถามทางโทรศัพท์หมายเลข ๐-๓๖๗๑-๔๐๘๒ ในวันและเวลาราชการ หรือในเว็บไซด์ www.chumpakpaew.go.th

ประกาศ ณ วันที่ ๓๑ เดือน สิงหาคม พ.ศ. ๒๕๕๖

(นายสนม โสป่าสัก)

นายกองค์การบริหารส่วนตำบลชำผักแพว

งานพัสดุ/อบต.ชำผักแพว

โทรศัพท์ ๐-๓๖๗๑-๔๐๘๒